Iată care sunt cele mai scumpe telefoane mobile din lume. Costă o adevărată avere!
Portalul Luxhabitat prezintă cele mai scumpe zece telefoane mobile din lume în 2021, care, de fapt, însumează o avere.
- Falcon Supernova Iphone 6 Pink Diamond – preț 48,5 milioane dolari
Cel mai scump telefon mobil din lume a scos din buzunarul proprietarului 48,5 milioane de dolari.
Dispozitivul este făcut din aur de 24 de carate și are diamante roz pe spate. Telefonul este dotat cu un strat de platină și cu protecție împotriva atacurilor. A fost achiziționat de Nita Ambani, soția omului de afaceri indian Mukesh Ambani, cel mai bogat om din Asia.
Proiectat de Falcon Luxury, acest telefon a fost creat în două modele: aur roz și platină, primul fiind alegerea mai populară datorită aspectului strălucitor. În ciuda prețului, telefonul are o cameră de 8 megapixeli, optimizată pentru condiții de lumină scăzută, asigurând o calitate excepțională a fotografiilor chiar și în medii slab iluminate.
Camera frontală de 1,2 megapixeli este suficientă pentru selfie-uri și apeluri video. Falcon Supernova are un scaner de amprentă digitală încorporat în butonul de pornire și funcții suplimentare, precum blocarea cu parolă și Find My iPhone pentru a proteja datele utilizatorului.
- Stuart Hughes Iphone 4S Elite Gold – preț 9,4 milioane dolari
Al doilea cel mai scump telefon este un iPhone 4s, proiectat de Stuart Hughes. Rama sa este realizată din lemn de trandafir, împodobită cu o gamă impresionantă de 500 de diamante, toate însumând peste 100 de carate.
Panoul din spate și sigla sunt realizate din aur de 24 de carate. Logo-ul Apple include, de asemenea, 53 de diamante. Butonul de pornire este, de fapt, un diamant de 8,6 carate.
Dispozitivul vine într-o cutie specială, din platină, cu bucăți lustruite de os de dinozaur original de la un T-REX și cu pietre rare.
- Stuart Hughes Iphone 4 Diamond Rose – preț 8 milioane dolari
Cele mai scumpe telefoane mobile din lume. Al treilea cel mai scump telefon este un iPhone 4, proiectat de nimeni altul decât Stuart Hughes.
Telefonul este din aur roz solid și are 500 de diamante de 100 de carate, în timp ce butonul de pornire are un diamant roz de 7,4 carate.
Secțiunea din spate este proiectată elegant, folosind aur roz, plus 53 de diamante. Telefonul vine într-o cutie superbă din granit de 7 kg, căptușit cu piele Nubuck.
Top 10 cele mai scumpe telefoane produse vreodată
- Goldstriker Iphone 3Gs Supreme – preț 3,2 milioane dolari
Rama acestui telefon este lucrată din platină, împodobită cu 130 de diamante, fiecare având 0,75 carate.
Secțiunea din spate a telefonului prezintă aproximativ 112 grame de aur roz de 18 carate, completat de un logo Apple din aur roz și alte 53 de diamante.
Butonul principal de navigare este împodobit cu un diamant de 7,1 carate, tăiat într-o singură tăietură, fixat într-o montură din aur roz de 18 carate. Acest telefon oferă 32 GB de stocare și poate fi actualizat fără efort cu un firmware nou.
- Iphone 3G Kings Button – preț 2,5 milioane USD
Telefonul extravagant creat de Peter Aloisson este realizat dintr-o combinație de aur galben de 18 carate, aur alb și aur roz. Linia de aur alb este împodobită cu o gamă uimitoare de 138 de diamante.
Designul telefonului este îmbunătățit prin înlocuirea butonului standard, din plastic, cu un diamant rar de 6,6 carate, depășind chiar creația anterioară a lui Aloisson, smartphone-ul Crypto de 1,3 milioane dolari.
- Smartphone Diamond Crypto – preț 1,3 milioane dolari
Cândva cel mai scump telefon din lume, Diamond Crypto Smartphone este proiectat de Peter Aloisson, fiind creat de firma rusă JSC Ancort.
Dispozitivul este alcătuit din platină solidă, în timp ce logo-ul este din aur roz. Telefonul are 50 de diamante, inclusiv 10 diamante rare, albastre. Lemnul de pe ambele părți ale telefonului este din abanos de Macassar, lustruit manual.
Acest smartphone ar folosi "tehnologia puternică de criptare" pentru a asigura protecția informațiilor împotriva furtului, șantajului tehnologic, extorcării financiare.
- Goldvish Le Million – preț 1 milion de dolari
Cele mai scumpe telefoane mobile din lume. Acest telefon extravagant este cel mai scump dispozitiv GoldVish și a fost inclus în Cartea Recordurilor ca fiind cel mai costisitor și exclusivist telefon din lume.
Este placat cu aur și este realizat din aur alb de 18 karate.
Top 10 cele mai scumpe telefoane produse vreodată
- Gresso Luxor Las Vegas Jackpot – preț 1 milion dolari
Proiectat de renumitul designer de accesorii Gresso, The Gresso Las Vegas Jackpot are partea din spate din lemn extras dintr-un copac african vechi de peste două sute de ani.
Are diamante negre în față și peste 180 de grame de aur. Fiecare tastă este înfrumusețată cu o bijuterie de safir. Doar trei dintre aceste telefoane au fost produse până acum.
- Goldvish Revolution – preț 488.150 dolari
Goldvish Revolution este creat de compania elvețiană Goldvish. Telefonul are capete rotunjite și este făcut din aur roz și alb, diamante, ecran din sticlă de safir și cea mai fină piele.
Telefonul conține și un ceas analogic detașabil, marca Frederic Jouvenot. Telefonul îmbină eleganța unui telefon mobil de lux cu funcționalitatea unui ceas mecanic, totul într-o singură unitate.
- Vertu Signature Cobra – preț 310.000 dolari
Cele mai scumpe telefoane mobile din lume. Signature Cobra are un șarpe înfășurat în jurul marginilor sale. Este format din două smaralde și 439 de rubine.
Dispozitivul este placat cu aur și este înfrumusețat cu pietre prețioase scumpe. A fost proiectat de Boucheron, o companie franceză de bijuterii, fiind asamblat manual în Marea Britanie, cu 388 de componente. Doar 8 dintre aceste unități Vertu au fost create vreodată.